O pesto

O Pesto a l'è un'opera letiàia in zeneise de Edoardo Firpo dedicâ aö pesto zeneise.

 0 Pesto 
E intanto che a Cattaen a sta impastando
pe preparä i cornetti, o Pippo lesto,
con un euggiâ in gio de quando in quando,
con grande impegno o preparava o pesto.

- Oh biato profummin de baxaico!
o dixeiva passando unna gambetta
sott'ao naso ai amixi e poi ao so
comm'o fosse unna gamba de viovetta.

- Oh biato profummin de baxaico!
ti m'aregordi l'aia ponçevinn-a
San Chigo, San Ceprian, Serarico,
e a vista un po' lontann-a da marinn-a.

E o dixeiva, frattanto che i pigneu
oi pestava co-e noxe in tò mortâ:
- Andavimo pe pigne da figgeu,
e sentivimo o vento sciù in ti pin ...

Te vegne in cheu? ... te vegne in cheu Cattaen?
Ti te metteivi e sexe pe pendin ...

Da o scito de:La scuola guarda Genova
Categorîa:Conponiménti in lìgure